open-index/open-wikipedia-markdown huggingface dataset:
Hymenopodidae

* Acromantinae
* Epaphroditinae
* Hymenopodinae
* Oxypilinae

**Hymenopodidae** er en gruppe (familie) av insekter som tilhører ordenen knelere. 

## Utseende

Små til middelsstore knelere. Kroppen er gjerne mer eller mindre knudrete, med ulike slags utvekster. Hodet har gjerne en kam eller høye knøler. Noen arter av denne gruppen har utviklet en meget god kamuflasje for å sitte og vente på byttet i blomster, særlig orkidéer. Kneleren ser, når den sitter stille, ut som en del av blomsten.
Andre ligner på visne blader, med kjøler på thorax og bakkroppen som står opp. Beina har gjerne brede fliker på ytter- eller undersiden, som også bidrar til kamuflasjen.
Bakvingene har gjerne sterke farger.

## Liv og utvikling
Disse knelerne sitter stille i blomster eller på annen vegetasjon som passer til deres svært spesialiserte kamuflasje, og venter på at et passende byttedyr skal komme til dem. Om dette skjer, griper de byttedyret med et lynraskt utfall, og holder det fast mellom låret og leggen på frambeinet. Byttet drepes med et bitt og spises så opp.

## Utbredelse
Familien er utbredt i Afrika og Asia.

## Systematisk inndeling

* **Ekte insekter** (Ectognatha) 
** **Dicondylia**
*** **[[Vingede insekter]]** (Pterygota) 
**** **[[Neoptera]]** («nyvinger») 
***** **Dictyoptera** 
****** Ordenene Knelere, Mantodea
******* Familien Hymenopodidae
******** Underfamilien Acromantinae – 18 slekter, ca. 120 arter
******** Underfamilien Epaphroditinae – 4 slekter, 8 arter
******** Underfamilien Hymenopodinae – 14 slekter, 70 arter
******** Underfamilien Oxypilinae – 5 slekter, ca. 40 arter

## Kilder

* Liste over artene, fra Mantodea Species File Online

## Eksterne lenker
* 
* Tree of Life: Hymenopodidae 
* Norsk Entomologisk forening
Andrija Hebrang

**Andrija Hebrang** (født 27. januar 1946 i Beograd i Serbia) er en kroatisk politiker. Han representerer høyrepartiet Hrvatska Demokratska Zajednica (HDZ, Kroatias demokratiske union) i nasjonalforsamlingen. Hebrang har tidligere vært helseminister og forsvarsminister. I 2009 stilte Hebrang som kandidat for HDZ i presidentvalget i Kroatia, men kom på tredjeplass i første valgomgang med 12,04 % av stemmene og gikk derfor ikke videre til andre, avgjørende valgomgang.

Hebrang er utdannet lege og har siden 1985 undervist ved Universitetet i Zagreb.

## Referanser
VM i kunstløp 2008

**[[VM i kunstløp]] 2008**. Verdensmesterskapet i kunstløp for menn, kvinner, parløp og isdans ble arrangert i Göteborg i Sverige 17. til 23. mars 2008.

## Medaljevinnere
### Menn

### Kvinner

### Parløp

### Isdans
Ronald Golias

**Ronald Golias** (født 4. mai 1929 i São Carlos i São Paulo i Brasil, død 27. september 2005 i São Paulo i Brasil) var en brasiliansk skuespiller.

## Referanser


## Eksterne lenker
*
Iridopterygidae

* Hapalomantinae
* Iridopteryginae
* Nanomantinae
* Tropidomantinae

**Iridopterygidae** er en gruppe (familie) av insekter som tilhører ordenen knelere. 

## Utseende
Slanke knelere av varierende størrelse. Familien omfatter blant andre den australske *Bolbe pygmea*, som fullt utvokst er 1 centimeter lang og dermed den minste kjente knelerarten. De utmerker seg særlig ved at hodet er meget kort, sett ovenfra flere ganger så bredt som langt. Antennene er tynne og temmelig lange. Beina er slanke, også de omdannede forbeina er bare litt fortykket. Pronotum er mye lengre enn bredt. Vingene er vanligvis velutviklede, membranøse, med markert årenett.

## Liv og utvikling

## Utbredelse
Familien er utbredt i Afrika, Australia og Asia.

## Systematisk inndeling
Noen klassifikasjoner fører denne familien som en undergruppe av den artsrike familien Mantidae.

* **Ekte insekter** (Ectognatha) 
** **Dicondylia**
*** **[[Vingede insekter]]** (Pterygota) 
**** **[[Neoptera]]** («nyvinger») 
***** **Dictyoptera** 
****** Ordenene Knelere, Mantodea
******* Familien Iridopterygidae
******** Underfamilien Hapalomantinae – 7 slekter, 39 arter
******** Underfamilien Iridopteryginae – 7 slekter, 16 arter
******** Underfamilien Nanomantinae
********* Gruppe Fulcinini – 8 slekter, 22 arter
********* Gruppe Nanomantini – 10 slekter, 17 arter
******** Underfamilie Tropidomantinae – 13 slekter, 36 arter

## Kilder

* Liste over artene, fra Mantodea Species File Online

## Eksterne lenker
* 
* Tree of Life: Hymenopodidae 
* Norsk Entomologisk forening
Eremittkreps

* *[[Agaricochirus]]*
* *[[Anapagrides]]*
* *[[Anapagurus]]*
* *[[Anisopagurus]]*
* *[[Catapaguroides]]*
* *[[Catapaguropsis]]*
* *[[Catapagurus]]*
* *[[Discorsopagurus]]*
* *[[Elassochirus]]*
* *[[Enallopaguropsis]]*
* *[[Enneobranchus]]*
* *[[Goreopagurus]]*
* *[[Haigia]]*
* *[[Iridopagurus]]*
* *[[Labidochirus]]*
* *[[Manucomplanus]]*
* *[[Micropagurus]]*
* *[[Nematopaguroides]]*
* *[[Nematopagurus]]*
* *[[Orthopagurus]]*
* *[[Ostraconotus]]*
* *[[Pagurixus]]*
* *[[Pagurus]]*
* *[[Parapagurodes]]*
* *[[Phimochirus]]*
* *[[Propagurus]]*
* *[[Pygmaeopagurus]]*
* *[[Pylopaguropsis]]*
* *[[Pylopagurus]]*
* *[[Rhodochirus]]*
* *[[Solenopagurus]]*
* *[[Tomopaguropsis]]*
* *[[Tomopagurus]]*

**Eremittkreps** er en gruppe tifotkrepser som mangler både ytre skall og tydelig segmentering på bakkroppen. De fleste artene kompenserer for dette ved å bo i tomme sneglehus, men noen bruker også sjøanemoner eller svamper som vern mot rovdyr. Hos denne familien er høyre klo større enn venstre, og de siste to parene med gangbein er reduserte.

Selve ordet «eremitt» kommer fra gresk *eremos* som betyr «eneboer». Dette viser til at eremittkrepsen antas å leve alene, noe som vanligvis ikke stemmer. De fleste artene i denne familien har nemlig utviklet mutualistiske former for symbiose med en eller flere andre arter, f.eks. er den norske bernhardkrepsen (*Pagurus bernhardus*) ofte funnet med sjøanemoner, hydroider, svamp eller flerbørstemarker.

## Eksterne lenker
*
Eremittkrepsene

:*Se også: [[Eremittkreps]], en gruppe tifotkreps.*
***Eremittkrepsene*** er en roman skrevet av den norske forfatteren Anne B. Ragde. Boken, som ble utgitt første gang i 2005, er den andre av tre i en trilogi om familien *Neshov* fra Byneset i Trondheim. De andre bøkene er *[[Berlinerpoplene]]* (2004) og *[[Ligge i grønne enger]]* (2007). De første bøkene er dramatisert for teater og fjernsyn. 

Ragde fikk Riksmålsforbundets litteraturpris for *Berlinerpoplene*, Bokhandlerprisen og Den norske leserprisen for *Eremittkrepsene*, og hun ble kåret til «Årets trønder» i 2006 på grunnlag av de to første bøkene. 
## Referanser
Vitenskapsåret 1927

## Hendelser
* oktober – Ved den femte Solvay-konferansen diskuteres den nye kvantemekanikken. Albert Einstein angriper Niels Bohrs og Werner Heisenbergs teorier.
*Charles Lindbergh gjennomfører den første soloflygningen over Atlanterhavet.
*Volvo begynner å produsere biler.
*Werner Heisenberg legger fram grunnlaget for det senere er kalt Heisenbergs uskarphetsrelasjon, et av kvantemekanikkens fundamentale prinsipper.

## Prisvinnere
*Bigsbymedaljen Bernard Smith
*Bruce-medaljen Herbert Hall Turner
*Buchananmedaljen Major Greenwood
*Copleymedaljen: Charles Sherrington
*Davymedaljen: Arthur Amos Noyes
*Faradaymedaljen: Elihu Thomson
*Gunnerusmedaljen: Waldemar Christopher Brøgger, Lars Christensen
*Hans Egede-medaljen: Lauge Koch
*Hughesmedaljen William Coolidge
*Lyellmedaljen Albert Ernest Kitson
*Murchisonmedaljen George Thurland Prior
*Nobelpriser:
**Fysikk: Arthur Holly Compton, Charles Thomson Rees Wilson
**Kjemi: Heinrich Wieland
**Fysiologi/Medisin: Julius Wagner-Jauregg
* Penrosemedaljen: Thomas Chrowder Chamberlin
* Perkinmedaljen: John E. Teeple 
* Wollastonmedaljen: William Whitehead Watts

## Fødsler

|-
|Januar
||29. || Lewis Urry ||  || oppfinneren av det langlivede alkaliske batteriet ||align=center|77 ||align=center| ||

|Februar
|15. || Norvald Losnegard ||  || sivilingeniør i kjemi og forfatter ||align=center|90 ||align=center| ||
|-
|Mars
|16. || Vladimir Komarov ||  || kosmonaut på Sojuz 1 ||align=center|40 ||align=center| || 

|April
|14. || Alan MacDiarmid ||  || kjemiker og nobelprisvinner ||align=center|79 ||align=center| ||
|-
|Juni
|28. || Frank Sherwood Rowland ||  || kjemiker, nobelprisvinner ||align=center|84 ||align=center| ||

|Desember
|13. || Alf Bakke ||  || entomolog og skogforsker ||align=center| ||align=center| || 
|}
## Dødsfall

|-
|Januar
|19. || Carl Gräbe ||  || kjemiker ||align=center| ||align=center| ||

|rowspan=2|April
|7. || Georg Ossian Sars ||  || marinbiolog og havforsker ||align=center| ||align=center| ||

|24. || Carl H. Eigenmann ||  || zoolog (iktyolog) ||align=center|64 ||align=center| ||
|-
|rowspan=2|August
|17. || Ivar Fredholm ||  || matematiker ||align=center| ||align=center| ||
|-
|21. || William Burnside ||  || matematiker ||align=center| ||align=center| ||

|September
|14. || Julian Vasilievitj Sokhotski ||  || matematiker ||align=center|85 ||align=center| ||
|}
## Bildegalleri

Vladimir_Komarov_foto_grupal_grupo_de_cosmonautas_(cropped).jpg|Vladimir Komarov(1927–1967)


## Referanser
Jonas

:*Se også [[Jonas (roman)]]

*'Jonas*' er et mannsnavn avledet av det [[gresk språk|greske]] navnet *Ionas*, som kommer fra det [[hebraisk språk|hebraiske]] navnet *Jonah* og det hebraiske ordet *jona*, som betyr «[[due]]». Det er mye brukt i Skandinavia. Skrivemåten på islandsk er *Jónas*. Jonas er et oppkallingsnavn etter profeten [[Jona]], nevnt i [[Det gamle testamente]] i [[Andre kongebok]] og i [[Jona]]s bok.

Jonas er også et vanlig navn i [[Litauen]], men der er det ikke en oppkalling etter den gammeltestamentlige profeten, men etter [[døperen Johannes]]. Derfor er navnedagen i Litauen [[24. juni]], døperen Johannes' fødselsdag. Hans navn på [[hebraisk]] var *Jochanan*. Avledninger av den greske navneformen [[Johannes (navn)|Johannes]] har vært blant de mest utbredte i kristenheten. Det forklarer hvorfor den lokale avledningen har vært og stadig er så vanlig i Litauen. De tilsvarende norske avledningene [[Jon]], [[Hans (navn)|Hans]], [[Jens]], [[Johan]] (og mange flere) har til sammen vært like vanlige i Norge.

==Utbredelse==
Navnet var noe brukt i Norge på 1700- og 1800-tallet. I 1801 var det 859 menn som het Jonas, det vil si ca. 0,19 % av den mannlige befolkningen i Norge i 1801, og i 1900 var det 2131, som også tilsvarer ca. 0,19 %. I nyere tid har *Jonas* vært vanlig fra 1970-årene og hadde en popularitetstopp med 1,7 % i 2006. I 2006 var Jonas det mest brukte navnet på nyfødte gutter.



*Jónas* var et svært vanlig navn på Island på midten av 1800-tallet. 


I Sverige var *Jonas* mest populært som døpenavn på 1960-, 1970- og 1980-tallet, men har siden dalt i popularitet.


Når *Jonas* er det vanligste mannsnavnet i Litauen, skyldes det som nevnt foran at det ikke tilsvarer navnet *Jonas* på andre språk, men er den [[litauisk språk|litauiske]] formen av det bibelske navnet [[Johannes (navn)|Johannes]]. Med alle sine avledninger er dette et av de mest utbredte navn i kristenheten.




























|}

== Navnedag ==
*Jonas'' har navnedag i flere land, oftest 29. mars. Den norske navnedagen er .

## Kjente personer med navnet
* Jonas Renkse (Katatonia)
*Jonas Altberg (Basshunter)
* Jonas Lie (1833&ndash;1908), norsk forfatter
* Jonas Lie (1899–1945), norsk krimforfatter, politimann og nazi-statsråd
* Jonas Salk (1914&ndash;1995), amerikansk forsker kjent for vaksinen mot polio
* Jonas Savimbi (1934–2002), krigsherre fra Angola
* Jonas Fjeld (1952&ndash;), norsk sanger, låtskriver og gitarist
* Jonas Gahr Støre (1960&ndash;), norsk statsminister, tidligere utenriksminister og helseminister
* Jonas Bjerre (1976&ndash;), vokalist i det danske bandet Mew
* Jonas Benyoub (1994–), norsk rapper
* Jonas Andersen Sayed (1997–) norsk politiker, ordfører Sokndal

## Referanser


## Eksterne lenker
*
Kjersti Toppe

**Kjersti Toppe** (født 1967) er en norsk politiker (Sp), som var barne- og familieminister i Jonas Gahr Støres regjering fra oktober 2021 til februar 2025. Hun har vært innvalgt på Stortinget fra Hordaland siden 2009. 

Hun har studiekompetanse fra Åsane gymnas fra 1986 og medisinsk embedseksamen (cand.med.) fra Universitetet i Bergen fra 1992. Toppe var kommunelege II i Bremanger 1996–1997 og kommunelege II i Bergen 1999–2000. 

Før hun ble stortingspolitiker, var hun gruppeleder i Bergen bystyre 2003–2009 og medlem av Hordaland fylkesting 2007–2009. Toppe ble første gang innvalgt på Stortinget i 2009, og gjenvalgt i 2013, 2017 og 2021. I alle stortingsperiodene – inntil hun ble statsråd i oktober 2021 – var hun 1. nestleder i Stortingets helse- og omsorgskomité.

Ved stortingsvalget i 2025 kom hun på utjevningsmandat fra Hordaland.

## Referanser


## Eksterne lenker
* 
* 
*  Anne Kari Hinna: ''Familietoppen'' - Portrettintervju i Klassekampen 30. oktober 2021
Dødsskvadron

**Dødsskvadron** er en betegnelse på en bevæpnet gruppe (eller «bande») som på eget eller andres initiativ og bestilling foretar forfølgelser og henrettelser uten forutgående rettergang. En dødsskvadron kan arbeide for en stats politiske og/eller militære makthavere for å kvitte seg med motstandere og rivaler som ikke kan bekjempes effektivt med legale midler. Dødsskvadronenes medlemmer rekrutteres særlig i militære eller paramilitære organisasjoner og politiorganisasjoner, men kan også hentes i kriminelle bander.    

## Utbredelse
Dødsskvadroner har særlig vært brukt av militærdiktaturer i Latin-Amerika i 1970-årene og 1980-årene. Omfattende eksempler fra Argentina og Chile har vært dratt inn i rettssaker mot en rekke generaler. Perus president fra 1990 til 2000, Alberto Fujimori, ble i april 2009 dømt for en rekke forbrytelser, herunder mord utført av dødsskvadroner i hans regjeringstid. I El Salvador ble mordet på erkebiskop Óscar Romero utført av en dødsskvadron på ordre av offiseren og høyrepolitikeren Roberto D'Aubuisson. 

## Referanser
Vitenskapsåret 1928

## Hendelser
* 12. oktober – Jernlungen, en respirator, som blir benyttet for første gang ved barnesykehuset i Boston.
* Den gamle Kanaanittiske byen Ugarit gjenoppdages.
* Frederick Griffith gjennomfører Griffiths eksperiment, som indirekte beviser eksistensen av DNA.
* Alexander Fleming oppdager ved et uhell antibiotikaet penicillin, som hadde vært glemt siden Ernest Duchesnes opprinnelige oppdagelse i 1896.
* Paul Dirac legger fram den relativistiske bølgeligningen for elektronet, Diracligningen.

## Prisvinnere
*Bôcherprisen: James W Alexander
*Bruce-medaljen: Walter S. Adams
*Clarkemedaljen: Ernest Clayton Andrews
*Copleymedaljen: Charles Parsons
*Darwinmedaljen: Leonard Cockayne
*Davymedaljen: Frederick George Donnan
*Faradaymedaljen: Ambrose Fleming
*Hughesmedaljen: Mauruice de Broglie
*Ingenjörsvetenskapsakademien deler ut Den store gullmedaljen til Peter Klason
*Lyellmedaljen: Sidney Hugh Reynolds, William Dickson Lang 
*Murchisonmedaljen: Jakob Johannes Sederholm
*Nobelpriser:
**Fysikk:  Owen Willans Richardson
**Kjemi:  Adolf Windaus
**Fysiologi/medisin: Charles Nicolle
*Penrosemedaljen: Jakob Johannes Sederholm
*Perkinmedaljen: Irving Langmuir
*Rumfordmedaljen: Friedrich Paschen
*Sylvestermedaljen: William Young
*Wollastonmedaljen: Dukinfield Henry Scott

## Fødsler

|-
|Mars
|8. || Gerald Bull ||  || ingeniør innen artilleri (likvidert) ||align=center|62 ||align=center| || 

|April
|6. || James D. Watson ||  || genetiker ||align=center| ||align=center| - || 
|-
|Juni
|28. || Harold Evans ||  || journalist som hjalp til med å avsløreskadevirkningene av thalidomid ||align=center|92 ||align=center| || 

|Juli
|23. || Vera Rubin ||  || astronom ||align=center|88 ||align=center| ||
|-
|Oktober
|25. || Peter Naur ||  || pioner innen datavitenskap ||align=center|87 ||align=center| || 
|}

## Dødsfall

|-
|Februar
|4. || Hendrik Lorentz ||  || fysiker og nobelprisvinner ||align=center|74 ||align=center| || 

|Mai
|21. || Hideyo Noguchi ||  || bakteriolog ||align=center|51 ||align=center| || 
|-
|Juni
|11. || August von Hayek ||  || lege og botaniker ||align=center|56 ||align=center| || 

|August
|30. || Wilhelm Wien ||  østprøysisk || fysiker ||align=center|64 ||align=center| || 
|}

## Bildegalleri

H_A_Lorentz_(Nobel).jpg|Hendrik Lorentz(1853–1928)
Wilhelm_Wien_1911.jpg|Wilhelm Wien(1864–1928)
August_von_Hayek_(1871–1928)_1927_©_Georg_Fayer_(1892–1950).jpg|August von Hayek(1871–1928)
Noguchi_Hideyo.jpg|Hideyo Noguchi(1876–1928)
Peternaur.JPG|Peter Naur(1928–2016)
Vera_Rubin.jpg|Vera Rubin(1928–2016)
Sir_Harold_Evans_6_Shankbone_2009_NYC.jpg|Harold Evans(1928–2020)
James_D_Watson.jpg|James D. Watson(1928–)


## Referanser
Liturgusidae

* Se systematisk inndeling

**Liturgusidae** er en gruppe (familie) av insekter som tilhører ordenen knelere. 

## Utseende
Disse knelerne er ofte spraglete på farge, som gir dem god kamuflasje mot barken av trær. Fargen kan variere svært mye innen en art.
Hos en del arter er pronotum utvidet mot sidene og danner et stort skjold.

## Liv og utvikling
Liturgusidae finnes gjerne på lavkledte trestammer, der de har utmerket kamuflasje med sine spraglete farger.

## Utbredelse
Familien er utbredt i varme områder over det meste av Jorden.

## Systematisk inndeling
Noen klassifikasjoner fører denne familien som en undergruppe av den artsrike familien Mantidae.

* **Ekte insekter** (Ectognatha) 
** **Dicondylia**
*** **[[Vingede insekter]]** (Pterygota) 
**** **[[Neoptera]]** («nyvinger») 
***** **Dictyoptera** 
****** Ordenene Knelere, Mantodea
******* Familien Liturgusidae
******** Slekten *[[Ciulfina]]* Giglio-Tos, 1915 – 5 arter
******** Slekten *[[Dactylopteryx]]* Karsch, 1892 – 3 arter
******** Slekten *[[Gonatista]]* Saussure, 1869 – 5 arter
******** Slekten *[[Gonatistella]]* Giglio-Tos, 1915 – én art
******** Slekten *[[Hagiomantis]]* Audinet-Serville, 1839 – 6 arter
******** Slekten *[[Humbertiella]]* Saussure, 1869 – 13 arter
******** Slekten *[[Liturgusa]]* Stål, 1877 – 14 arter
******** Slekten *[[Liturgusella]]* Giglio-Tos, 1915 – én art
******** Slekten *[[Majanga]]* Wood-Mason, 1891 – 3 arter
******** Slekten *[[Majangella]]* Giglio-Tos, 1915 – 2 arter
******** Slekten *[[Mellierella]]* Giglio-Tos, 1915 – 2 arter
******** Slekten *[[Pseudogousa]]* Tinkham, 1937 – én art
******** Slekten *[[Scolodera]]* Milledge, 1989 – én art
******** Slekten *[[Stenomantis]]* Saussure, 1871 – én art
******** Slekten *[[Theopompa]]* Stål, 1877 – 5 arter
******** Slekten *[[Theopompella]]* Giglio-Tos, 1915 – 9 arter
******** Slekten *[[Zouza]]* Rehn, 1911 – én art

## Kilder

* Liste over artene, fra Mantodea Species File Online

## Eksterne lenker
* 
* Tree of Life: Liturgusidae 
* Norsk Entomologisk forening
* Bilder av ''Gonatista grisea''
Ulriksdal gruver

**Ulriksdal gruver** er ei nedlagt gruve som ligger i Trondheim kommune. Gruva ligger like sør for fylkesvei 704 i Sjøla.

Gruvedrifta ble starta av ridder og baron William Davidson i 1670 for å utvinne kobber. Engelskmannen drev samtidig Mostadmarkens Jærn-Værk i Malvik. Gerhard Schøning skriver om Davidsons privilegier ved sitt besøk i Klæbu i 1773: «Privilegiene indeholdte blant andet, at i Værkernes Cirkumference, af 4 Mile, alt Savbrug og alt Tiære-Brænderie afskaffes, men dette gav Anledning til Trætte og Processer, og det nye Ulrichsdalske Værk svarede ei til det Haab, man havde giort sig derom». Etter 5 års drift ble virksomheten innstilt.

Driften ble tatt opp igjen noen år senere, men ble også da innstilt etter kort tid. Schøning rapporterte i 1773 at det var store gråfjellshauger utafor de to gruveinngangene etter kort tid. Han konkluderte med at gruvedrifta «maae have været temmelig vidt dreevet», gruvene var full av vann. Smeltinga av malmen foregikk først ved Sjølbekken på gården Nideng, senere ble det bygd smeltehytte ved Hyttfossen.

I 1901 til 1903 var det et nytt forsøk på gruvedrift i Sjøla. Nordenfjeldske Grubeselskap sto bak drifta, denne gang etter svovelkis. I 1902 var 17 mann sysselsatt ved gruva og årsproduksjonen var ca. 800 tonn svovelkis.

Neste driftsforsøk var i 1909, da ble det tatt ut 1650 tonn eksportkis. Det siste driftsforsøket var mellom 1916 til 1918 i regi av A. Huitfeldt & Co. Kisen som ble tatt ut ble frakta til Ilsvika og blanda med kisen fra Kjøligruvene fra Ålen.

Ulriksdal gruver ligger i grønsteinsfeltet i Vassfjellet. Dette grenser til gabbroforekomsten på gården Jesmo, der Franzefoss driver steinbrudd og pukkverk.

## Kilder
* Stene, Kristine: *OPPDAG [[Tiller]]marka, Vassfjellet og øvre [[Nidelva (Trøndelag)|Nidelva]]*, 2007. ISBN 978-82-997588-0-2.
Rudolf von Ems

**Rudolf von Ems** (født ca. 1200 i Hohenems i dagens Vorarlberg, død 1252) var en tysk dikter. Han oversatte legenden *[[Barlaam und Josaphat]]* fra latin og behandlet i versromanen Wilhelm von Orlens.

## Referanser
Fylkesvei 94

**Fylkesvei 94** (**Fv94**) gikk mellom Hammerfest lufthavn og Hammerfest sentrum. Veiarmen fra riksveien til Hammerfest havn er også del av fylkesveien.

Før 1. januar 2010 var veien del av riksvei 94.

2019 ble veien erstattet av fylkesvei 871 og fylkesvei 872.

## Kommuner og knutepunkter
###### 

*Endepunkt 
* til Forsøl (8,0&nbsp;km)

----
Erstattet av riksvei 94
----

## Referanser


## Eksterne lenker
* Vegvesenets vegkart
St. Franciskus barnehage

**St. Franciskus barnehage** er Norges eneste katolske barnehage, og ligger på Tyholmen i Arendal sentrum, med 24 plasser for barn i aldersgruppen 1-6 år, i en avdeling. Barnehagen eies og drives av St. Franciskus Xaverius menighet.

## Historie
Barnehagen ble offisielt etablert i 1997, men den er en direkte etterfølger av St. Franciskus førskole som startet opp i 1962. Dette førskoletilbudet ble drevet av St. Franciskus Xaveriussøstrene, og var i mange år et tilbud til 6-åringer i Arendal som alternativ til ordinær barnehage. Førskolen måtte avslutte sin virksomhet i forbindelse med Reform 97, som innebar at alle 6-åringer skulle begynne i førsteklasse fra høsten 1997. Førskolen hadde 40 barn fordelt på to grupper daglig. I samme anledning ble St. Franciskus barnehage vedtatt etablert.

Barnehagen deler bygning med St. Franciskus SFO, og ligger i nær tilknytning til St. Franciskus skole og St. Franciskus Xaverius kirke.

## Referanser


## Eksterne lenker
*
Makkaur

**Makkaur** er et tidligere fiskevær i Båtsfjord kommune i Finnmark. Stedet ligger ytterst på Makkaurhalvøya, øst for innløpet til Båtsfjorden. Makkaur er et gammelt fiskevær i Finnmark og er nevnt allerede i nedtegnelser på 1500 tallet som eget kirkested.

Et kapell ble innviet 11. september 1934 av biskop Eivind Berggrav.

Under andre verdenskrig ble det anlagt et tysk kystbatteri i Makkaur, restene etter dette sees fortsatt. Batteriet, Heeres Küsten Batterie Makkaur 2/448, ble oppsatt med fem 14,5 cm kanoner med skuddvidde 19 000 m, i mai 1942. Stedet ble ikke brent under tvangsevakueringen av Finnmark i 1944.

Rundt 1950 ble stedet fraflyttet da man ikke kunne ankre opp større båter på havnen, og den lille eksisterende steinkaien ble ødelagt under andre verdenskrig. 

Makkaur Skolekapell ble i 1955 flyttet inn til Nordfjord i Syltefjorden, og er nå Syltefjord kapell. Fortsatt står muren etter Makkaur Skolekapell like ved Makkaur nye kirkegård.

Det er nevnt at Makkaur hadde egen kirke i 1589. På 1600-tallet foregikk det flere hekseprosesser på stedet.

Makkaur fyr er et kjent landemerke som ligger på Molvikpynten. 

Makkaur er i dag et fritidsboligområde.

## Referanser
Niels Laurits Høyen

**Niels Laurits Høyen** (født 4. juni 1798 i København, død 29. april 1870) var en dansk kunsthistoriker. Han var den første vitenskapelige utdannede i dette faget i Danmark.

Høyen hadde stor interesse for kunst og var stadig på besøk for å se Kobberstiksamlingen og Akademiets avstøpningssamling. Han ønsket å sette seg mer inn i kunstens historie, men fant lite litteratur på området.
Han fikk plass som lærling ved Akademiets tegneskole, lærte perspektiv og anatomi og fikk adgang til kunstnere som Eckersberg, Christian David Gebauer, Jens Peter Møller, hvor han kunne sette seg inn i malernes arbeidsmåte og farvenes anvendelse. 

Han reiste utenlands for å studere og var i perioden 1822-1825 i Tyskland og Italia. I Tyskland mottok han sterke inntrykk fra den tyske romantikken og i Italia ble han påvirket av renessansen. Da han kom tilbake til København startet han med forelesninger ved Akademiet og han fikk etter hvert stor innflytelse på dansk nasjonal malerkunst og kulturliv, hvor han ofte grep aktivt inn. 

I 1825 var han medstifter av Kunstforeningen som ble konstituert i 1827.

I 1829 ble han professor ved Kunstakademiet og den først utnevnte dosent i kunsthistorie ved Københavns Universitet (1856).

Han var også i en periode direktør for malerisamlingen på Christiansborg.

Høyen holdt i flere år forelesninger som trakk et stort antall tilhørere. Slik beskrives seansen i Philip Weilbachs leksikon:

Hans Skrifter I–III ble utgitt etter hans død (3 bd., 1871–76)

## Referanser


## Eksterne lenker
* Weilbachs leksikon
Fred- og demokratipartiet

**Barış ve Demokrasi Partisi** (forkortet BDP; norsk: *Fred- og demokratipartiet*) er et politisk parti i Tyrkia. Partiet erstattet Demokratik Toplum Partisi etter at dette ble nedlagt

Demîr Çelîk er leder av partiet.

## Referanser


## Eksterne lenker
*
Matthias Hansen

**Johan Matthias Hansen** (født 10. april 1781 i København, død 29. august 1850 i Altona) var en dansk klassisistisk arkitekt. Han var nevø av C.F. Hansen.

Hansen fikk sin utdannelse på Kunstakademiet i København under sin onkel C.F. Hansen, hvor han vant den lille sølvmedaljen i 1801. 

C.F. Hansen var  landbygmester i Holsten fra 1784 og hadde en fremgangsrik tegnestue i Altona, hvor han i 1780-og 1790-årene skapte de husene langs Palmaille og Elbchaussee. I 1804 ble han imidlertid kalt hjem til København, hvor man hadde bruk for hans innsats etter Københavns brann i 1795 og Christiansborgs brann 1794. 

Etter Københavns bombardement 1807 vokste arbeidsoppgavene i hovedstaden og nevøen Matthias Hansen overtok derfor mye av C.F. Hansens arbeid i Altona og omegn. Han var konstituert statsbyggmester i Altona i perioden 1837-41. Ca. 1828-34 hadde han tegnestue sammen med Ole Jørgen Schmidt, som også var sterkt påvirket av C.F. Hansens strenge klassisisme. Hovedverket, Baurs landhus, er tegnet sammen med Schmidt.

## Verker

* Kong Christian VIIs sarkofag i Roskilde domkirke (1808, utført under C.F. Hansens ledelse)
I Holsten:
* Ombygging av slottet Breitenburg (1807–20)
* Gjenoppbygging og endring av C.F. Hansens stallbygning *Halbmond* til Landhaus Thornton, Elbchaussee 228, Altona (etter brann 1820)
* *Baur'sche Häuser*, Palmaille 53-71, Altona (1824-25, nr. 69-71 revet)
* G.F. Baurs landhus, nå kalt *Katharinenhof*, Blankenese (1829-36, sammen med Ole Jørgen Schmidt)
* Havebygning i parken samme sted
* Tidligere apotek, Elbchaussee 564, Blankenese (1836)
* Herregården Bredeneek (1838, senere tilbygget)
* G.F. Baurs stallbygning, ombygget til bibliotek og kalt *Musenstall*, Blankenese (1839)

## Referanser


## Kilder
*
Tusind stykker

**«Tusind stykker»** (svensk tittel: **«Tusen bitar»**) er en dansk popballade med melodi og tekst av Anne Linnet. Hun utgav den på albumet *[[Jeg er jo lige her]]* i 1988 (Pladecompagniet PCLP 8010 (LP), Pladecompagniet PCCD 8010 (CD)).

Linnets opplegg av sangen er vers 1 + vers 2 + refreng + versenes sluttlinjer + repetert og uttrukket refreng.

Sangen behandler det menneskelige hjertets skjørhet og gir oss en påminnelse om at vi skal ta hånd om våre medmennesker og forsøke å ikke såre hverandre.

## Björn Afzelius' versjon
I 1989 utgav Björn Afzelius en versjon hvor han har skrevet svensk tekst. Den finnes på albumet med samme navn fra 1990: *[[Tusen bitar (album)|Tusen bitar]]* (Rebell RLP 17 (LP), Rebell RCD 17 (CD) Afzelius' tekst har for det meste samme innhold som Linnets, og ofte, hvor det er mulig, samme ordvalg. Det finnes imidlertid noen tekstlinjer som ikke har helt samme betydning eller betydningsnyanse.

I Afzelius' versjon finnes også et refreng mellom begge versene. En annen forskjell i hans opplegg er at versenes sluttlinjer (*för när vännerna försvinner…*) hos ham ikke kommer tilbake mellom refrengene i slutten, som de altså gjør hos Linnet.

### Musikkvideo
I musikkvideoen forekommer, i tillegg til Afzelius selv, Lasse Brandeby (i rollen som Kurt Ohlsson), Tomas von Brömssen samt Sven Wollter.

## Andre svenske versjoner
Sangen ble også spilt inn på plate i 1990, i Afzelius' svenske oversettelse, av dansebandet Vikingarnas forhenværende vokalist, Stefan Borsch, på albumet *Från Värmland til Mexico* samt av dansebandet Matz Bladhs samme år på albumet *Leende dansmusik 90* (Frituna 0245 1). Matz-Bladhs anvendte seg imidlertid av en annen tekst, skrevet av Ulf Georgsson. Den har også blitt spilt inn av Black Ingvars på albumet *Earcandy Five* (Swedish Dancemetal Records SDMCD 1808) i 1995.

Sangen har også blitt spilt inn av Scotts på albumet *På vårt sätt* i 2008, og i 2014 spilte den svensk/iranske artisten Laleh inn en versjon.

## Italiensk versjon
Det finnes også en versjon på italiensk, «Mille parti», innspilt på plate av Don Bennechi.

## Norsk versjon
Steinar Storm Kristiansen har skrevet en norsk tekst. Den norske tittelen er «Tusen biter». Scandinavia utgav sangen på singlen Mariann Records MSN 156 i 1990. Arrangører var Pete Knutsen og Rutger Gunnarsson. Produsent var Steinar Storm Kristiansen.

## Referanser
Eeva Ruoppa

**Eeva Ruoppa** (født 2. mai 1932 i Miehikkälä, død 27. april 2013 i Kotka) var en finsk kvinnelig langrennsløper som deltok i de olympiske vinterleker 1960 i Squaw Valley.

Ruoppa vant en olympisk bronsemedalje i langrenn under vinter-OL 1960 i Squaw Valley. Hun var med på det finske stafettlaget som kom på tredjeplass på 3 x 5&nbsp;km stafett bak Sverige og Sovjetunionen. De andre på laget var Siiri Rantanen og Toini Pöysti.

## OL-medaljer
* 1960  Squaw valley -  Bronse i langrenn, 3 x 5&nbsp;km stafett, damer  Finland

## VM-medaljer
* 1962  Zakopane -  Bronse i langrenn, 3 x 5&nbsp;km stafett, damer 

## Referanser


## Eksterne lenker
*
Liste over verdens lengste skihopp

**Liste over verdens lengste skihopp** er en oversikt over internasjonalt anerkjente skihopp på 240 meter eller lenger. Kun stående hopp regnes med. I tillegg til å inneha verdensrekorden på 253,5 meter er Stefan Kraft også den hopperen med flest hopp over 240 meter.

24. april 2024 hoppet Ryōyū Kobayashi 291 meter i en midlertidig hoppbakke på Hlidarfjall, Island. Dette var et publisitetsstunt i regi av sponsoren Red Bull, ikke et renn etter Det internasjonale ski- og snøbrettforbundets konkurranseregelverk, og hoppet regnes derfor ikke som offisiell verdensrekord.

## Liste

## Hopp med fall

Dmitrij Vasiljev hoppet 254 meter i Vikersund under kvalifiseringen 15. februar 2015, men siden han falt teller ikke hoppet som offisiell verdensrekord.

Under verdenscupstevnet i Vikersund 14. februar 2016 hoppet Peter Prevc 249 m, men var nær bakken med rygg og arm, og hoppet blir ikke regnet som tellende i statistikkene. Det holdt likevel til seier i rennet.

Under kvalifiseringen i Planica 22. mars 2018 tangerte Gregor Schlierenzauer lengden til verdensrekorden til landsmannen Stefan Kraft på 253,5 meter, men var nedi med armene og hoppet ble dømt som fall.

## Pr. nasjon

## Se også
* Verdensrekorder i skihopping
* Skokinarciarskie.pl: Rekordy i statystyki: Loty narciarskie (polsk)

## Referanser
Mohamed Rahmat

**Mohamed «Tok Mat» Rahmat** (1938–2010) var en malaysisk politiker. Han var Malaysias informasjonsminister i to omganger: fra 1978 til 1982 under statsminister Tun Hussein Onn og fra 1987 til 1999 under statsminister Mahathir bin Mohamad. Fra 1982 til 1984 var han ambassadør i Indonesia med statsrådstatus.

## Referanser
Gudny Aspaas

**Gudny Aspaas** (født 13. februar 1951) er en norsk sanger mest kjent fra progrock og jazz fusion gruppen Ruphus. Hun startet sin karriere som vokalist i bandet Leif Sonells (oppkalt etter Rolv Wesenlunds rollefigur i filmen *[[Mannen som ikke kunne le]]*). Bandet underskrev en kontrakt med Fredrik Friis' plateselskap Ekko i 1970. Hun medvirket også i Melodi Grand Prix 1976, 1979, 1981 (som medlem av gruppen Darlings) og 1982. Hun ble tildelt Gammleng-prisen i klassen sanger i 2021.

## Diskografi
;Album
* *[[Snapshots (album)|Snapshots]]* (1985)
* *[[No Stranger (Gudny Aspaas-album)|No Stranger]]* (2017)
;Singler
* *Say a Little Prayer* (1968)
* *You Can Run* (2017)
### Ruphus
* *[[New Born Day]]* (1974)
* *[[Let Your Light Shine]]* (1976)
* *[[Best of Ruphus]]* (1977)
* *[[Man Made]]* (1979)
* *[[Rock On Brain]]* (1980)
* *[[Coloured Dreams & Hidden Schemes]]* (1996)
;Singler
* *Flying Dutchman Fantacy* (1973)
### [[Leif Sonells]]
* *Hils vår sommer en melodi/Så drømmer jeg en stund om deg* (1970)

### Deltar på
* Richard O'Brien: *[[Rocky Horror Show &ndash; norsk versjon]]* (1977)
* Kirkelig Kulturverksted: *[[Dans med oss, gud]]* (1982)
* Forente artister: *[[Sammen for livet]]* (1985)
* Svend Undseth: *[[Windshave]]* (1989)
* Silje Nergaard: *[[Cow On the Highway]]* (1993)
* New Jordal Swingers: *[[Indigo (album)|Indigo]]* (2001)
* New Jordal Swingers: *Belfast cowboy* (2002)
* New Jordal Swingers: *[[45 Beste! (30 år med rock’n’roll)]]* (2004)
* NRK/Universal Music: *[[Norsk Rocks Historie Vol. 6: Progressiv rock 1971-1977]]* (2004)
* Pigalle: *Mobil i bil* (2013)
* Kai Eide: *Into the Light* (2014)
* Tore Johansen: *Christmas Must Be Tonight/Adams julsong (O helga natt)* (2014)

## Referanser


## Eksterne lenker
*
Seein’ Red

***Seein' Red*** er det tredje studioalbumet til det norske bandet So Much Hate. Albumet ble spilt inn i slutten av juli 1990. Låten «X-Song» er en kritikk av straight edge-bevegelsen som var i sterk vekst i Europa da albumet kom ut. Coveret til albumet er laget av Kine Røst.

## Sporliste
# «Jerk» (2:48)
# «Warsong» (2:54)
# «Ghosts» (4:11)
# «One of Those Days» (3:23)
# «X-Song» (3:16)
# «Rip Off» (3:24)
# «Part of It» (3:40)
# «Seein' Red» (3:15)
# «Ice Cold Wind» (2:33)
# «Weakness» (1:37)
# «In Front of Me» (3:57)
# «De andre dagene» (3:10)
# «A Day at the Station» (Bonusspor på CD-utgaven) (3:21)
# «Progress» (Bonusspor på CD-utgaven) (3:40)
# «Purple Haze» (Bonusspor på CD-utgaven) (2:31)
Cat Anderson

**William Alonso «Cat» Anderson** (født 1916, død 1981) var en amerikansk jazztrompetist. 

Anderson fikk sitt gjennombrudd ved å spille i Lionel Hamptons orkester i 1944, og samme år ble han engasjert av Duke Ellington, som han spilte med i lange perioder frem til 1953, da han startet sitt eget orkester. 

Han var spesialist i å utnytte trompetens høyeste register, og han anvendte gjerne en trompet stemt i ess, da denne har et høyere register enn andre trompeter. Denne formen for trompetspilling kan ofte føre til rene smakløsheter, men både han og Ellington selv har med hell brukt hans spill til å sette farge på sine ensemblepassasjer. Anderson utga flere plater med Duke Ellington, men også egne soloplater.

## Diskografi
*Utvalgt diskografi*

* *Coloratura* (1945) 
* *Happy-Go-Lucky Local* (1946) 
* *Trumpet No End* (1946) 
* *Swinging the Cat* (1947) 
* *The Eight Veil* (1951) 
* *Jam With Sam* (1951) 
* *Cat Walk* (1951) 
* *Moonlight Fiesta* (1951) 

## Referanser


## Litteratur
* 

## Eksterne lenker
* 
* 
*
Penrosetrapp

En **penrosetrapp** er en optisk illusjon, navnsatt etter Lionel Penrose og sønnen Roger Penrose.  Det er en todimensjonal framstilling av en trapp med fire 90-graders vinkler, der tappetrinnene tilsynelatende stiger og stiger i en sluttet sirkel.  Det vil være umulig å lage en Penrosetrapp i tre dimensjoner.

Penrosetrappen kan sees som en variant av penrosetriangelet.

Kunstneren M. C. Escher baserte sin kjente litografi *Ascending and Descending* på en penrosetrapp.

## Litteratur
*
Aksel Hagen

**Aksel Hagen** (født 4. oktober 1953 på Stange) er en norsk politiker og akademiker (SV) fra Lillehammer. 

Han ble valgt inn på Stortinget for Oppland i stortingsvalget 2009 og satt fram til 2013. Han var fylkesvaraordfører i Oppland fra 2000 til 2003.

Siden 1985 har han vært lærer og forsker ved Høgskolen i Lillehammer. Han er i dag førstamanuensis emeritus ved fakultet for økonomi og samfunnsvitenskap ved Universitetet i Innlandet på Lillehammer. 

Hagen var fylkessekretær i Hedmark Senterparti 1979–1980, men meldte senere overgang til Sosialistisk Venstreparti. Han var styremedlem i Lillehammer SV i 1980- og 1990-årene. 

Hagen er samboer med tidligere Rødt-leder Turid Thomassen.

## Bakgrunn
Han var gymnasiast på Hamar 1969–1972 og deretter elev ved Jønsberg landbruksskole 1972–1973. Han studerte naturforvaltning og arealplanlegging ved Norges landbrukshøyskole 1974–1979 og har doktorgrad i samfunnsplanlegging fra Universitetet for miljø- og biovitenskap fra 2006. 

Hagen var generalplanlegger i Øystre Slidre 1980–1985, førsteamanuensis ved Høgskolen i Oppland 1985–2003 samt naturvern- og friluftskonsulent for fylkesmannen i Oppland 1985–1986.

## Politiske verv

* 2009-2013: Stortingsrepresentant for Oppland
* 2000-2003: Fylkesvaraordfører i Oppland
* 1999-2011: Fylkestingsmedlem for Oppland SV
* 1992-2003: Kommunestyremedlem for Lillehammer SV
* 2002-2006: Leder i Oppland SV
* 1998-2000: Nestleder i Oppland SV
* 1969-1972: Fylkessekretær i Hedmark Senterparti 

## Stortingskomiteer
* 2012-2013 leder i Kommunal- og forvaltningskomiteen
* 2009-2013 medlem i Kirke-, utdannings- og forskningskomiteen

## Referanser


## Eksterne lenker
* 
*
Simen Berntsen

**Simen Berntsen** (født 2. juli 1976) er en norsk tidligere skihopper som representerte Spydeberg IL.

Han deltok i til sammen ni verdenscuprenn i 1996 og 1997. Hans beste individuelle plassering var 10.-plass i Oslo 16. mars 1997; i tillegg var han på det norske laget som ble nummer 3 i lagkonkurransen i Lahtis 8. mars 1997. Sammenlagt i verdenscupen ble han nummer 46 i sesongen 1996-97. Samme sesong ble han nummer 2 i kontinentalcupen.

Han har vært smører for det norske hopplandslaget.

## Referanser


## Eksterne lenker
*
Igor Vorontsjikhin

**Igor Nikolajevitsj Vorontsjikhin** (russisk: Игорь Николаевич Ворончихин; født 14. april 1938, død 10. mars 2009) var en sovjetisk langrennsløper som deltok i de olympiske vinterleker 1964 i Innsbruck.

Vorontsjikhin vant to olympiske bronsemedaljer i langrenn under vinter-OL 1964 i Innsbruck. Han ble nummer tre på 30&nbsp;km bak Eero Mäntyranta fra Finland og Harald Grønningen fra Norge. Han var også på det sovjetiske stafettlaget som kom på tredjeplass på 4 x 10&nbsp;km, bak Sverige og Finland. De andre på laget var Ivan Utrobin, Gennadij Vaganov og Pavel Koltsjin.

## OL-medaljer
* 1964  Innsbruck -  Bronse i langrenn, 30&nbsp;km, menn  Sovjetunionen
* 1964  Innsbruck -  Bronse i langrenn, 4 x 10&nbsp;km stafett, menn  Sovjetunionen

## Referanser


## Eksterne lenker
*
Titanic (band)

**Titanic** var et norsk rockeband som ble dannet i Frankfurt am Main i Vest-Tyskland i 1969 av congaspilleren Kjell «Kjaperud» Asperud, gitaristen Janne Løseth, trommeslageren Truls Lorck, keyboardisten Kenny Aas og den engelske vokalisten Roy Robinson. 

Debutalbumet *Titanic* (1970) viste innflytelse fra grupper som Spooky Tooth, Vanilla Fudge og Procol Harum, og hadde blant annet sangen «I See No Reason», som slo passe godt an i Frankrike. «Sultana», b-siden til oppfølgersingelen, er hovedsakelig instrumental jam fra studio, og som tittelen indikerer er den en hyllest til gruppa Santana. Singelen ble lansert på nytt i 1971 med «Sultana» som a-side og gikk da opp til 5.-plass i Storbritannia og Norge, hvor albumet *Seawolf* (1971) nådde 7.-plass. «Sultana» var den første internasjonale hiten for noe norsk rockeband. De nådde også nummer én på  Radio Luxembourg med *Sultana*. De holdt en rekke konserter i bl.a. Frankrike.

Titanic ble oppløst i 1976, men utga nye albumer i 1977 og 1979.

I 2011 spilte Titanic for første gang i gitarist Janne Løseths hjemby, Ålesund, der bandet var booket til Jugendfest. Bandet spilte også i Oslo den 19. august.

## Personell gjennom tidene
* «Kjaperud», Kjell Asperud (født 1946)
* Janne Løseth (født 1947)
* Truls Lorck (født 1942)
* Kenny Aas (født 1942)
* Roy Robinson (født 1945)
* Helge Grøslie
* Eric «Arica» Siggs
* Trond Rabben (Født 1959)

## Diskografi
### Studio- og samlealbum
**[[Titanic (album)|Titanic]]* (1970)
**[[Sea Wolf]]* (1971)
**[[Eagle Rock]]* (1973)
**[[Macumba!]]* (1973) kanadisk samleplate
**[[Ballad of a Rock'n Roll Loser]]* (1975)
**[[The Best of Titanic]]* (1975)
**[[Lo mejor de Titanic]]* (1975)
**[[Greatest Hits Vol. 2 (Titanic-album)|Greatest Hits Vol. 2]]* (1977)
**[[Return of Drakkar]]* (1977)
**[[Eye of a Hurricane]]* (1978) Label/Matrix: NL 1979 Ariola 201.856
**[[Greatest Hits (Titanic-album)|Greatest Hits]]* (1981)
**[[The Best of Titanic]]* (1989)
**[[Lower the Atlantic]]* (1991)
**[[Ashes and Diamonds]]* (2009)

### Singler/EP
**[[Santa Fe/Half Breed]]* (1971)
**[[Sultana/Sing Fool Sing]]* (1971)
**[[Rain 2000/Blond]]* (1972)
**[[Richmond Express/Heia vålenga]]* (1973)
**[[Macumba/Midnight Sadness]]* (1974)

## Litteratur
*Tom Hermann Kristensen: *Titanic. Historien – fortalt av dem selv*. Rockarkivet. 171 pp. ill. Oslo 2008. ISBN  978-82-997310-2-7

## Eksterne lenker
* Artikkel på Rockipedia.no
Den Kongelige Afstøbningssamling

**Den Kongelige Afstøbningssamling** holder til i Vestindisk Pakhus (oppført 1797) på Toldbodgade 40 i København og inneholder cirka 2.500 gipsavstøpninger av skulpturer fra ca.2.500 f.Kr. til rundt år 1600. Det er gratis entré til Den Kongelige Afstøbningssamling.

## Historie
Den Kongelige Afstøbningssamling ble grunnlagt i 1895 som en del av Statens Museum for Kunst. Det var brygger Carl Jacobsen som bestemte seg for å skape en avstøpningssamling for hele folket, hvor man kunne studere skulpturkunstens hovedverker. Enkelte av avstøpningene stammer fra 1700-tallet og var en del av Kunstakademiets samling, som inntil midten av 1900-tallet ble brukt daglig til å tegne og male etter som ledd i kunstnernes utdannelse. Samlingen ble først utstilt på Statens Museum for Kunst i Sølvgade og siden flyttet til Vestindisk Pakhus, som åpnet for publikum i 1995. 

Til tross for at Den Kongelige Afstøbningssamling består av en samling kopier, så er noen av skulpturene gradvis i ferd med å bli originaler. Flere av samlingens verker er avformet for så mange år siden, at originalskulpturene i dag ikke er i samme stand som ved tilblivelsen av avstøpningene. Avstøpningssamlingen representerer slik sett en mer intakt bevaringstilstand enn enkelte av originalene. 

I dag støper man i former med silikongummi som når inn i alle originalens fordypninger og som enkelt tas av. Tidligere var prosessen omstendelig. Man kunne bruke former av leire eller benlim; men normalt brukte man faste former i gips som møysommelig ble bygget opp rundt originalene av opp til flere hundre enkeltstykker, atskilt og satt sammen igjen for å støpe i dem med gips. 

## Avstøpningene i utvalg
* Michelangelo David 1501-04
* Fikenblad til David
* Venus fra Milo fra  2. århundre f.Kr.
* Bjørn Nørgaard: Venus speiler Venus, 2005
* Donatello: Gattamelata, 1447-53
* Claus Sluter: Mosesbrønnen, cirka 1396-1405
* Portrettbyste med rekonstruksjon av opprinnelig bemaling: Mithradates VI av Pontos, cirka 112-63 f.Kr.
* Metallsvinet, cirka 3. århundre f.Kr. 
* Laokoon og hans sønner drepes av slanger. 1. århundre f.Kr. 
* Germain Pilon: Henri II & Catherina av Medicis gravmæle, 1535-90

## Eksterne lenker
*
Acela Express

**Acela Express** er et høyhastighetstog som opereres av Amtrak langs Nordøstkorridoren i USA. Den betjener den 734 kilometer lange strekningen fra Boston via New York og Philadelphia til Washington D.C. på syv timer. Tjenesten har 20 åtte-vognstog bygd av Bombardier Transportation og Alstom og opererer i hastigheter opp til 240 km/t, med en gjennomsnittsfart på 116 km/t. Mellom New York og Washington (360 km) er gjennomsnittsfarten med 6 stopp på opptil 133 km/t, noe som er det høyeste for noe tog i USA.

Acela Express kom på skinnene i 2000. Det erstattet Metroliner-togene, som ble faset ut i 2006 etter 37 års tjeneste. På strekningen New York-Washington har Acela Express klart å kapre minst like mange reisende som flyet (noe som er enestående i USA), mens markedsandelen mellom New York og Boston – hvor togene går tregere fordi skinnegangen er dårligere – er 37 %.

## Referanser


## Eksterne lenker
* 
*  TGV Pages: Acela Express
2007 NBA-draftet

**2007 NBA-draftet** var NBAs årlige draftbegivenhet i 2007 som fant sted i Madison Square Garden i New York den 28. juni.

## Valgene
Draftet ble delt opp i to runder der de 30 NBA-lagene i prinsippet skulle velge spiller etter tur, men noen av klubbene har byttet rettighetene til disse trekkene mot spillere eller penger tidligere i sesongen slik at andre klubber trekker deres trekk til sitt eget lag.

### Første runde

### Andre runde

## Kilder
*NBA.com: Draft 2007
*NBA.com: NBA-draftet Lottery 2007
*2007 NBA-draftet – ESPN
*2007 NBA-draftet – Basketball-Reference.com
Liste over ordførere i Båtsfjord

**Liste over ordførere i Båtsfjord**. Med formannskapslovene av 1837 ble Vardø formannskapsdistrikt opprettet, og bestod av dagens Vardø og Båtsfjord kommuner. For å etterleve formannskapslovenes skille mellom by og landdistrikt, ble Vardø i 1839 formelt delt i Vardø kjøpstad og Vardø landdistrikt, men de var sparsomt befolket, så i kommunal forstand ble de først skilt i 1869. I 1957 tok landkommunen navnet Båtsfjord. I 1964 ble den sørøstlige tredjedelen av Båtsfjord (sør for Seglodden) overført til Vardø kommune.

## Referanser
Ivan Utrobin

**Ivan Stepanovisj Utrobin** (russisk: Иван Степанович Утробин; født 10. mars 1934, død 25. juni 2020) var en sovjetisk langrennsløper som deltok i de olympiske vinterleker 1964 i Innsbruck.

Utrobin vant en olympisk bronsemedalje i langrenn under vinter-OL 1964 i Innsbruck. Han var med på det sovjetiske stafettlaget som kom på tredjeplass på 4 x 10&nbsp;km, bak Sverige og Finland. De andre på laget var Igor Vorontsjisjin, Gennadij Vaganov og Pavel Koltsjin. Individuelt ble han nr. 17 på 30&nbsp;km.

## OL-medaljer
* 1964  Innsbruck -  Bronse i langrenn, 4 x 10&nbsp;km stafett, menn  Sovjetunionen

## Referanser


## Eksterne lenker
*
Senja Pusula

**Senja Pusula** (født 1941) er en finsk kvinnelig tidligere langrennsløper som deltok i de olympiske vinterleker 1964 i Innsbruck, 1968 i Grenoble  og 1972 i Sapporo.

Lehtonen vant en olympisk bronsemedalje i langrenn under vinter-OL 1964 i Innsbruck. Hun var med på det finske stafettlaget som kom på tredjeplass på 3 x 5&nbsp;km stafett bak Sverige og Sovjetunionen. De andre på laget var Mirja Lehtonen og Toini Pöysti.

Hun representerte også landet sitt under Vinter-OL 1968 i Grenoble på 5 km langrenn hvor hun kom på 8. plass. og på 10 km langrenn under i de samme lekene hvor hun kom på 12. plass.

## OL-medaljer
* 1964  Innsbruck -  Bronse i langrenn, 3 x 5&nbsp;km stafett, damer  Finland

## VM-medaljer
* 1970  Vysoké Tatry -  Bronse i langrenn, 3 x 5&nbsp;km stafett, damer 

## Referanser


## Eksterne lenker
*
Just Hjalmar Johansen

**Just Hjalmar Johansen** (født 1956) er en norsk politiker, kommunal tjenestemann og næringsdrivende.

Han vokste opp i Båtsfjord, utdannet seg til elektroingeniør, og drev forskjellige foretak på hjemstedet.

Johansen var ordfører i Båtsfjord fra 1999 til 2003. Han var Høyres 2. vara til Stortinget fra Finnmark fra 2001 til 2005 og møtte i alt tre dager på tinget.

I 2004 flyttet han til Sortland og ble daglig leder for bilforretningen Karl Strømme. Han hadde permisjon for å være statssekretær for kommunalminister Erna Solberg fra februar 2005 til Bondevik-regjeringen gikk av i oktober samme år.

Johansen var leder for NAV-kontoret i Øksnes kommune fra 2010 til 2013 og rådmann (kommunedirektør) fra 2013 til 2016. Han har senere vært konstituert som kommunedirektør i Lødingen og teknisk sjef i Hadsel kommune.

## Referanser


## Eksterne lenker
*
Mirja Lehtonen

**Mirja Lehtonen** (født 19. oktober 1942, død 25. august 2009) var en finsk langrennsløper som deltok i de olympiske vinterleker 1964 i Innsbruck.

Lehtonen vant to olympiske medaljer i langrenn under vinter-OL 1964 i Innsbruck. Hun ble nummer to på 5&nbsp;km for damer, bak Klavdija Bojarskikh fra Sovjetunionen. Hun var også med på det finske stafettlaget som kom på tredjeplass på 3 x 5&nbsp;km stafett bak Sverige og Sovjetunionen. De andre på laget var Senja Pusula og Toini Pöysti.

## OL-medaljer
* 1964  Innsbruck -  Sølv i langrenn, 5&nbsp;km, damer  Finland
* 1964  Innsbruck -  Bronse i langrenn, 3 x 5&nbsp;km stafett, damer  Finland

## VM-medaljer
* 1962  Zakopane -  Bronse i langrenn, 3 x 5&nbsp;km stafett, damer 

## Referanser


## Eksterne lenker
*